Több okom is van rá, hogy miért zavarnak:
1. Ezek az épületek magánterületen vannak. Ergó senkinek semmi köze hozzá, hogy egyáltalán ott vannak. A főépületre/házra még rá lehet írni a címet és jó is, hogy poligon van róla mert így valamivel informatívabb a pontos helyzete, de a többi épület teljesen privát.
2. Ezeken az épületeken nincs mit megadni. Nem tartozik hozzá sem cím se semmi egyéb használható információ. Esetleg meg tudod adni típusként, hogy az most egy garázs vagy szerszámraktár és ennyi.
3. Ha már a valóság feltérképezéséről beszélünk. Nem tudom melyik rétegről rajzolod be ezeket, de gondolom a 2014-es FÖMI Orthofotóról. Ezek a műholdképek ma már több mint 10 évesek. Vagyis az az épület amit berajzolsz már lehet, hogy ott sincs. Ezzel hitelét veszti az egész rajzolgatás. Arról nem is beszélve, hogy pár épületet eltakarnak fák és így igazából műholdképen nem is látszik, hogy ott van. Tehát még csak vicces statisztikákat sem lehet belőle levonni, hogy "váó mennyi épület van ezen a területen..." mert 10 éves műholdképől nem lehet 100%-ig hiteles módosítást felvinni.

Ellenben ezek az épületek foglalják a helyet az adatbázisban és lassítják a betöltést is. Persze városonként ez max pár kilobájt, de országszinten azért már szignifikáns adat többlet ahhoz képest, hogy az eddigi legnyomósabb érv az az ezek mellett, hogy szimulátorba jól néz ki. Hát oké.

Összességében tehát továbbra sem értek egyet ezeknek az épületeknek a berajzolásával, de ettől függetlenül az OSM egy csapatmunka és a többséggel együtt kell működni. Ennél fogva nem fogok hozzájuk nyúlni a jövőben, de az álláspontomat tartom.